als_Latn dik_Latn sag_Latn
Hollivudi ka luftuar shumë kundër faqeve pirate, në një përpjekje për të ndaluar atë që ai e sheh si përçues për piraterinë. Beteja ligjore që rrethon këto faqe pirate, përfundoi me futjen në listën e zezë të Google faqet e mëdha, të tilla si 4Shared, The Pirate Bay dhe IsoHunt në vitin 2011.
Me futjen e faqeve në listën e zezë nuk ishte fundi i betejës, pasi Hollivudi ende vazhdon fushatën e tij ligjore. Uebfaqja pirate IsoHunt ka njoftuar se ajo do të mbyllet si pjesë e marrëveshjes me studiot e Hollivudit. Përveç mbylljes, faqja e internetit ka rënë dakord të paguajë 110 milionë dollarë, për pretendimet se faqja nxiti piraterinë e filmave dhe telenovelave televizive.
Çështja ligjore mes pronarit të IsoHunt, Gary Fung dhe studiove të Hollivudit është vendosur për t’u kthyer në gjyq së shpejti. Megjithatë, gjykatësja amerikane Jacqueline Chooljian anuloi një seancë dëgjimore që ishte planifikuar, pasi u informua për marrëveshjen.
Një kopje e marrëveshjes së propozuar është dorëzuar në gjykatë të enjten në mëngjes dhe i sjell fundin një beteje të gjatë ligjore mbi faqen e internetit dhe piraterinë. Marrëveshja kërkon që uebfaqja të mbyllet më 23 Tetor 2014.
(Herë të lexuara: 240)
als_Latn als_Latn als_Latn als_Latn als_Latn